BBC Hausa - Wasanni - Dan Najeriya Kayode ba zai buga wa Saliyo wasa ba
Dan Najeriya Kayode ba zai buga wa Saliyo wasa ba
An sabunta: 28 ga Agusta, 2012 - An wallafa a 19:58 GMT
Tutar Saliyo
Kasar Saliyo ta janye sunan Victor Igbekoyi Kayode dan Najeriya daga jerin 'yan wasan da za su taka mata leda.
Saliyon na shirin yin karon batar karfe ne a ranar 8 ga watan Satumba a Freetwon, tsakaninta da Tunisia a zagayen karshe na wasannin share fagen halarta cin kofin Afrika na shekarar 2013.
An dauki wannan mataki ne ganin cewa dan wasan bai cika sharudan hukumar kwallon kafa ta duniya ba wato FIFA.
Victor dan shekaru 25, ya je Saliyo bayan da mai horar da 'yan wasan Stars na Saliyo Lars Olof Mattsson ya gayyace shi ya zo daga Azerbaijan domin ya yi wasa a Saliyo.
Kakakin hukumar kwallon kafa ta Saliyo, Sorie Ibrahim Sesay shi ne ya sanar da sabon jerin sunayen 'yan wasa da za su bugawa Saliyo, sai dai kuma daga cikin sunaye 19 na 'yan wasa da ke taka leda a waje, sunan Victor Koyode kawai ne babu.
Koyode ya sanar da cewa, mamarsa ta shaida masa cewa kakansa daga bangaren babansa an haife shi ne a Saliyo. Kenan ya na da alaka da Saliyo, don shi ya sa yake son ya yi wa Saliyo wasa.
A cewar Sorie Ibrahim mai magana da yawun hukumar kula da wasanni ta kasar, labarin da BBC ta bayar game da daukar sa, shi ne ya hadasa rashin sa sunan Koyode a jerin sunayen 'yan wasan da za su taka wa Saliyo leda a wasan da za ta yi da Tunisia.
Saliyo ta dauki dan Najeriya ya buga mata wasa
Fifa ta sanya Sierra Leone a gaban Najeriya